Document ID: /roh_data/filtered/swiss_laws_in_ROHinterleaved.jsonl.gz/4664

This text was translated from IT into Rumantsch Grischun.

Con un’interpellanza o un’interrogazione il Consiglio federale è invitato a dare informazioni su affari della Confederazione. Il Consiglio federale risponde di norma entro la sessione successiva. L’interpellanza e l’interrogazione possono essere dichiarate urgenti. Un’interpellanza è liquidata se la discussione chiesta dall’interpellante è avvenuta nella Camera o se quest’ultima ha rifiutato la discussione. Le interrogazioni non sono trattate nella Camera; sono liquidate con la risposta del Consiglio federale.

Cun ina interpellaziun u cun ina dumonda vegn il Cussegl federal supplitgà d’infurmar davart fatschentas da la Confederaziun. Il Cussegl federal respunda per regla fin a la proxima sessiun. Ina interpellaziun u ina dumonda po vegnir declerada sco urgenta. Ina interpellaziun è liquidada, sche la discussiun che l’interpellant ha pretendì ha gì lieu en la chombra u sche la chombra ha refusà la discussiun. Ina dumonda na vegn betg tractada en la chombra. Ella è liquidada tras la resposta dal Cussegl federal.